Han deltok i sitt første FIS-renn i august 2009, i Argentina, der han kom på 26.-plass i storslalåm. Sesongen 2010/11 deltok han i flere renn i Søramerikacupen i alpint, og fikk en niendeplass som beste enkeltresultat, og endte på 20.-plass i Søramerikacupen i alpint 2010 totalt. Under det chilenske mesterskapet i alpint 2011 kom han på tiendeplass i slalåm og 14.-plass i storslalåm. Han deltok i Junior-VM i alpint 2011, og kom der på 84.-plass i super-G og 91.-plass i utfor, men han fullførte ikke slalåmrennet.